กระทรวงสาธารณสุขจัดโครงการใต้ร่มพระบารมี น้อมนำสุขภาพดี สู่วิถีชุมชน รวม 21 หน่วยงานให้เปิดให้บริการประชาชนดูแลสุขภาพประชาชนเฉลิมพระเกียรติพระบาทสมเด็จพระวชิรเกล้าเจ้าอยู่หัวเนื่องในโอกาสวันเฉลิมพระชนมพรรษา
นายอนุทิน ชาญวีระกูล รัฐมนตรีว่าการกระทรวงสาธารณสุข นำข้าราชการกระทรวงสาธารณสุข ถวายพระพรชัยมงคล และถวายสัตย์ปฏิญาณเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้า เจ้าอยู่หัว พร้อมเป็นประธานเปิดโครงการใต้ร่มพระบารมี น้อมนำสุขภาพดี สู่วิถีชุมชน ที่ 21 หน่วยงานภายใต้สังกัดกระทรวงสาธารณสุขจัดขึ้นวันนี้ ณ กระทรวงสาธารณสุข จ.นนทบุรี โดยจัดบริการให้ความรู้ดูแลสุขภาพเบื้องต้น ตั้งแต่เวลา 09.00 -14.00 น. ให้บริการตรวจสุขภาพกาย ทั้งวัดความดันโลหิต คัดกรองสุขภาพตา ตรวจข้อเข่า เครื่องตรวจอัจฉริยะ มีบริการคัดกรองสุขภาพจิต บริการฉีดวัคซีนป้องกันโรคไข้หวัดใหญ่ เป็นต้น         นอกจากนี้ยังมีนิทรรศการเฉลิมพระเกียรติ น้อมนำพระราโชบาย สืบสาน รักษา ต่อยอด สู่การปฏิบัติ ส่งเสริมสุขภาพ ป้องกันโรค การรักษาโรค และฟื้นฟูสุขภาพ นอกจากนี้ในช่วงเย็น จากนั้นเวลา 16.00 น. เป็นต้นไปจะมีการจัดกิจกรรมออกกำลังกายเพื่อสุขภาพ ซึ่งจะมีการถ่ายทอดสด ทาง ททบ. 5 ให้ประชาชนได้ร่วมรับชมทั่วประเทศด้วย